Source: http://www.druckeria.ro/tag/adriana-melniciuc/
Timestamp: 2020-07-09 15:25:35+00:00

Document:
adriana melniciuc Archives - Druckeria
CEV Satellite 2016 | Ordean și Podină, eliminate din primul tur al calificărilor! Tabloul principal e complet
Cel mai important eveniment de volei pe plajă organizat în acest an în România a început astăzi, la Timișoara. Încă de dimineață, au debutat meciurile din sesiunea de calificări pe tabloul principal al CEV Satellite 2016, cele două terenuri din Parcul Rozelor găzduind meciuri atractive, care au încălzit publicul local pentru spectacolul ce va urma de mâine, când vor începe jocurile de pe tabloul principal.
Sesiunea de calificări a fost deschisă chiar de meciul susținut de unica echipă românească din această fază, Ioana Ordean (CSM Timișoara) / Angelica Podină (Pro Volei Arad). Cele două sportive autohtone au rezistat însă exact o jumătate de oră în fața cuplului leton Anastasija Kravcenoka / Tina Graudina, care s-a impus cu 2-0 (21-15, 21-13). De altfel, balticele au acces apoi și pe tabloul principal, după o victorie de o manieră asemănătoare în jocul decisiv (21-13, 21-15), în fața perechii israeliene Guz / Yellin, a cincea favorită a calificărilor.
Surprize majore nu s-au consemnat pe nisipul din Parcul Rozelor. Principalele favorite ale calificărilor, austriecele Rimser și Almer, au trecut în două seturi de perechea olandeză Driessen / Meertens. De asemenea, și cuplul cotat cu șansa a doua, provenit tot din austria, Teufl / Zass, s-a calificat pe tabloul principal după două seturi câștigate la scor identic, 21-19, în fața nemțoaicelor Ifflinger și Weiland. Cea mai mare surpriză a zilei poate fi considerată eliminarea perechii cotate cu șansa a treia Dumbauskaite / Andriukaitye, din Lituania, balticele fiind învinse în două acte de grecoaicele Merteki și Tsopoulou, cotate cu șansa a 14-a.
Iată rezultatele complete ale calificărilor:
S-au stabilit și meciurile din prima rundă a tabloului principal, care se vor disputa mâine dimineață, în Parcul Rozelor. În această fază a competiției, intră alte două perechi românești, cu reprezentare și pentru voleiul timișorean. Primul meci al zilei va avea loc la ora 10, pe terenul principal, și pare a fi cel mai dezechilibrat al turneului. Perechea românească Florina Murariu (CSM Timișoara) / Sorina Miclăuș (CTF Mihai I București), cotată cu șansa a 16-a la trofeu, va întâlni cuplul favorit nr.1, Olga Motrich / Tulia Abalakina (Rusia).
În jurul orei 10.50, intră în scenă perechea Adriana Melniciuc (CSM Timișoara) / Diana Tătaru (CSU Reșița), care se va duela cu favoritele numărul 13, letonele Anastasija Kravcenoka / Tina Graudina. E vorba chiar despre perechea care a învins astăzi, în primul tur al calificărilor, tandemul Ordean / Podină.
Iată meciurile din primul tur al tabloului principal:
După-amiază, se vor disputa sferturile de finală, dar și prinele jocuri de clasament, ultimele partide fiind programate la ora 18.30.
Filed Under: Stire de ultima ora, Volei Timisoara Tagged With: adriana melniciuc, anastasija kravcenoka, cev satellite 2016, diana tataru, florina murariu, ioana ordean, milena matic, parcul rozelor, tina graudina
UVT Agroland Timișoara, reprezentată de trei jucătoare la CEV Satellite 2016
Pentru al doilea an consecutiv, baza de volei pe plajă din Parcul Rozelor va găzdui CEV Satellite, o competiție puternică la nivel continental, dotată cu premii totale de 7.500 de euro. După succesul înregistrat în sezonul trecut, în primul rând din punct de vedere organizatoric, Timișoara a primit și de această dată dreptul de găzduire a celei mai importante întreceri de volei pe plajă desfășurată în acest an în România, la care s-au înscris deja 58 de echipe.
A rămas ceva mai puțin de o lună până la startul CEV Satellite 2016, o competiție ce va anima din nou baza CSM din Parcul Rozelor. Dintre cele 58 de cupluri înscrise până în acest moment, trei vor reprezenta România, iar fiecare dintre ele are în componență cel puțin o sportivă din zonă.
Direct pe tabloul principal vor participa cuplurile Adriana Melniciuc / Diana Tătaru și Florina Murariu / Sorina Miclăuș. Melniciuc și Murariu evoluează cu dublă legitimare, la UVT Agroland şi CSM Timişoara, în vreme ce Diana Tătaru e originară din Lugoj și evoluează în voleiul de sală la CSM București, alături de care a câștigat Cupa Challenge, la începutul lunii aprilie. Din faza calificărilor va începe întrecerea cea de-a treia echipă românească, formată din Ioana Ordean, de legitimată la UVT Agroland şi CSM Timişoara, și Angelica Podină. Sportivele clubului timișorean vor începe antrenamentele săptămâna viitoare, având programate câte două ședințe de pregătire zilnice.
„Cu siguranță va fi o competiție spectaculoasă. Echipe puternice și-au anunțat prezența, printre care le amintesc pe finalistele de anul trecut, de asemenea, va fi prezentă și formația Greciei care a câștigat Balcaniada U20 desfășurată tot la Timișoara, dar și alte cupluri care cu siguranță vor juca un volei de calitate. Îi așteptăm pe toți cei care apreciază acest sport să ni se alăture în perioada 6 – 9 iulie, pentru a le susține pe fetele noastre. Am pregătit multe surprize pentru participanți, dar le vom face publice în momentul potrivit”, a anunțat Horia Cardoș, președintele clubului UVT Agroland și, din primăvara acestui an, membru în Consiliul Director al Federației Române de Volei.
CEV Satellite 2016 se va desfășura, așadar, în perioada 6-9 iulie, pe baza CSM din Parcul Rozelor și se va bucura și de prezența câștigătoarelor de anul trecut, Katarina Schillerwein și Cinja Tillmann din Germania.
Dan Jitaru, antrenorul lotului național de junioare
Colegiul Central al Antrenorilor din cadrul FRV a oficializat ieri numirea noilor tehnicieni la naționalele feminine de speranțe, cadete și junioare. La categoria junioare, cea mai mare din sistemul juvenil de volei, selecționer va fi timișoreanul Dan Jitaru, care va fi secondat de Traian Șnel.
Dan Jitaru activează ca antrenor la CSM Timișoara și UVT Agroland Timișoara, unde s-a ocupat de pregătirea tuturor echipelor clubului înscrise în competițiile naționale (senioare, junioare, cadete, speranțe). În acest an, gruparea timișoreană a reușit cucerirea titlului național la cadete și locul al doilea în campionatul junioarelor. De asemenea, UVT Agroland a reușit și o clasare pe locul al patrulea la speranțe, categorie la care cucerea titlul în 2015.
Filed Under: Stire de ultima ora, Volei Timisoara Tagged With: adriana melniciuc, cev sattelite, dan jitaru, diana tataru, horia cardos, ioana ordean, uvt agroland, volei pe plaja
Cuplul Melniciuc / Ungureanu, în fazele eliminatorii de la Campionatul European U22
Adriana Melniciuc și Adelina Ungureanu reprezintă România la Campionatul European U22 de volei pe plajă, ce se desfășoară în aceste zile la Macedo de Cavaleiros, în Portugalia. Cele două sportive, legitimate la Agroland Timișoara în voleiul de sală, s-au calificat din faza grupelor, după un succes obținut ieri în fața uneia dintre perechile ce reprezintă țara gazdă.
Miercuri, în prima zi a întrecerii, Melniciuc și Ungureanu au înregistrat două înfrângeri, în primele două jocuri din Grupa E. Mai întâi, cele două românce au cedat în fața perechii franceze Chamereau / Lusson, cap de serie nr. 12, în trei seturi, după un joc intens disputat. Primul act l-au cedat la 16, însă apoi au câștigat, la mare luptă, setul secund, cu 26-24. Nu au mai reușit să mențină același ritm și în manșa decisivă, adjudecată de franțuzoaice cu 15-6. În cel de-al doilea, meci, Melniciuc și Ungureanu au dat peste favoritele nr. 5, nemțoaicele Ittlinger și Ottens, în fața cărora au cedat în două seturi, pierdute la 20 și la 14.
Perechea tricoloră își continuă însă parcursul la Campionatul European, grație succesului înregistrat ieri, în ultimul meci al grupei, în fața perechii portugheze Freitas / Lourenco. Un 2-0 net pentru Melniciuc și Ungureanu, cu seturi câștigate la 17 și 12, în exact 30 de minute de joc.
Adriana Melniciuc și Adelina Ungureanu vor începe astăzi meciurile din fazele eliminatorii. De la ora 15.30, ora României, cele două vor înfrunta un adversar aparent accesibil, perechea rusă Svetlana Kholomina / Ekaterina Makroguzova, cotată cu a 31-a șansă la titlu. Ekaterina este sora Nadezdei Makroguzova, care impreuna cu Olga Motrich a obtinut locul 4 la Satelitul de la Timisoara. De altfel, și Nadezda e prezentă la întrecerea din Portugalia, în pereche cu Ksenia Dabizha, ele urmând a fi viitoarele adversare pentru Melniciuc și Ungureanu în cazul unui succes în jocul din această după-amiază.
Filed Under: Stire de ultima ora, Volei Timisoara Tagged With: adelina ungureanu, adriana melniciuc, freitas, ittlinger, lottens, lourenco, Macedo de Cavaleiros, portugalia
CEV Satellite Timișoara | Perechile din România continuă în jocurile de clasament
Voleiul pe plajă de bună calitate a putut fi savurat pe întreaga durată a zilei în Parcul Rozelor. Astăzi au început meciurile de pe tabloul principal din CEV Satellite Timișoara, intrând în scenă și cele trei perechi care reprezintă România. Niciuna dintre ele nu va avea ocazia să lupte însă pentru medalii, urmând a continua mâine cu jocurile de clasament.
Prima rundă a tabloului principal nu a adus surprize foarte mari, perechile favorite respectându-și statutul. Prima partidă cu românce implicate a fost cea în care cuplul Ordean / Murariu a înfruntat perechea elvețiană Betschart / Eiholzer, cap de serie nr. 5. Româncele au pierdut clar disputa, în mai puțin de o jumătate de oră, în fața unor adversare mult mai experimentate: 0-2 (13-21, 17-21).
În programul primului tur a figurat și o interesantă dispută între românce. Adriana Melniciuc și Adelina Ungureanu, favoritele nr. 4 ale întrecerii, s-au impus cu 2-0 (-14, -16) în fața perechii Beatrice Galiț / Andreea Bârsășteanu.
Iată rezultatele complete din runda inaugurală:
Yellin/Guz ISR [15] – Mersmann/Schneider GER [2] 0-2 (8-21, 14-21)
Ribera/Fernández Navarro ESP [7] – Dinova/Koleva BUL [10] 2-0 (21-13, 23-21)
Schillerwein/Tillmann GER [11] – Treland/Lunde NOR [6] 2-0 (21-17, 21-13)
Abalakina/Dabizha RUS [3] – Malinova/Slancheva BUL [14] 2-0 (21-16, 21-16)
Galit/Barsasteanu ROU [13] – Melniciuc/Budai ROU [4] 0-2 (14-21, 16-21)
Betschart/Eiholzer SUI [5] – Ordean/MURARIU ROU [12] 2-0 (21-13, 21-17)
Nezir/Cetin TUR [9] – Motrich/Makroguzova RUS [8] 0-2 (18-21, 7-21)
Schumacher/Seyfferth GER [1] – Dostalova/Valkova CZE [16] 2-1 (21-18, 19-21, 15-11)
Runda a doua a adus prima mare surpriză a competiției, eșecul principalelor favorite. Perechea germană Anni Schumacher / Sandra Seyfferth, cotată cu prima șansă la titlu, a pierdut în două seturi în fața rusoaicelor Olga Motrich / Nadezda Makroguzova, venite din calificări.
Cel mai așteptat meci al zilei a fost cea în care perechea românească Adriana Melniciuc / Adelina Ungureanu (cotată cu șansa a patra) a întâlnit cuplul favorit nr. 5, Nina Betschart / Nicole Eiholzer din Elveția. Cele două sportive din țara cantoanelor trecuseră în primul tur de o altă pereche românească, Ordean / Murariu, iar deși au venit din calificări, experiența și-a spus cuvântul și în meciul disputat în această seară. Vorbim, totuși, despre cuplul medaliat cu aur la prima ediție a Jocurilor Europene, desfășurate în acest an, la Baku.
Elvețiencele și-au adjudecat primul act cu 21-15, l-au început perfect și pe cel de-al doilea (4-0), însă Melniciuc și Ungureanu au reușit să echilibreze disputa. Finalul setului a fost însă dominat de Betschart și Eiholzer, care au tranșat disputa fără mari emoții.
Ribera/Fernández Navarro ESP [7] – Mersmann/Schneider GER [2] 0-2 (13-21, 12-21)
Abalakina/Dabizha RUS [3] – Schillerwein/Tillmann GER [11] 0-2 (24-26, 24-26) 0:44
Betschart/Eiholzer SUI [5] – Melniciuc/Budai ROU [4] 2-0 (21-15, 21-13)
Schumacher/Seyfferth GER [1] – Motrich/Makroguzova RUS [8] 0-2 (14-21, 17-21)
Astăzi s-au disputat și primele jocuri de clasament, în care au fost implicate învinsele primei faze a tabloului principal. Punctul de atracție l-a constituit, fără doar și poate, duelul românesc dintre perechile Galiț / Bârsășteanu și Ordean / Murariu. Primele s-au impus în două seturi, după 33 de minute, cu acte adjudecate la 17 și 11. O surpriză poate fi considerată victoria israeliencelor Yellin / Guz, în fața perechii bulgare Dinova / Koleva. Iată rezultatele:
Nezir/Cetin TUR [9] – Dostalova/Valkova CZE [16] 2-1 (21-7, 20-22, 15-10)
Galit/Barsasteanu ROU [13] – Ordean/MURARIU ROU [12] 2-0 (21-17, 21-11)
Treland/Lunde NOR [6] – Malinova/Slancheva BUL [14] 2-0 (24-22, 21-19)
Yellin/Guz ISR [15] – Dinova/Koleva BUL [10] 2-0 (21-11, 21-18)
Mâine, meciurile vor începe tot la ora 9 pe terenurile din Parcul Rozelor, fiind programate sferturi de finală și jocuri de clasament. Cele două echipe românești eliminate în turul secund își cunosc deja adversarele: Beatrice Galiț și Andreea Bârsășteanu joacă împotriva perechii spaniole Ester Ribera Boter / Amaranta Fernandez Navarro, iar Adriana Melniciuc și Adelina Ungureanu vor întâlni cuplul israelian Yael Yellin / Jennifer Guz.
Filed Under: Stire de ultima ora, Volei Timisoara Tagged With: adelina ungureanu, adriana melniciuc, andreea barsasteanu, baku, cev satellite, ioana ordean, jocurile europene, plaja, volei
Timișoara intră în lumea bună a voleiului pe plajă european! CEV Satellite 2015 începe mâine, în Parcul Rozelor
Cel mai important turneu internațional de volei pe plajă găzduit anul acesta în România se va desfășura la Timișoara. CEV Satellite 2015, competiție cu premii totale de 7.500 de euro, va începe mâine, pe baza din Parcul Rozelor. România e reprezentată de trei echipe, calificate direct pe tabloul principal, cu componente provenite chiar de la clubul local Agroland.
Cea mai bine cotată pereche românească va fi cea formată din Adriana Meniciuc și Adelina Ungureanu, cap de serie numărul 6. Cele două au câștigat împreună bronzul la Campionatele Balcanice U20 și argintul la Campionatele Naționale pentru junioare, ambele întreceri fiind organizate la Timișoara. Celelalte două echipe vor fi compuse din Ioana Ordean (revenită după o accidentare) / Florina Murariu (jucătoare în vârstă de doar 13 ani), respectiv Beatrice Galiț / Andreea Bârsășteanu.
CEV Satellite 2015 începe mâine, în Parcul Rozelor, de la ora 14 fiind programat așa-numitul contry quota. Patru echipe ale Germaniei vor lupta pentru un singur loc în sesiunea de calificări. Regulamentul nu permite decât trei echipe din aceeași țară, iar Germania are deja două perechi pe tabloul principal.
Joi vor intra în scenă cele 24 de echipe participante în sesiunea de calificări, care vor lupta pentru cele opt poziții de pe tabloul principal. Vineri și sâmbătă, vor avea loc meciurile de pe tabloul principal, pentru ca duminică să fie programate semifinalele și finalele.
Eforturi mari pentru organizatori
Pentru organizarea unei asemenea întreceri, organizatorii locali au avut de îndeplinit numeroase cerințe, atât la nivelul bazei sportive, cât și la cel al cheltuielilor. Capacitatea tribunelor din Parcul Rozelor a fost mărită de la 200, la 500 de locuri, așa cum prevede regulamentul CEV pentru turneele satelit. De asemenea, va fi amenajat și un cort de lucru pentru mass media.
Costurile totale se ridică la 30.000 de euro, sumă asigurată de clubul organizator, ACS Agroland, Primăria Timișoara și federația europeană, care sprijină cu suma de 3.500 de euro organizarea acestor turnee.
Turneul va fi unul extrem de atractiv, atât ca premii, cât și ca puncte. Perechea câștigătoare va primi 280 de puncte CEV, iar simpla prezență pe tabloul principal va fi răsplătită cu 126 de puncte. Prin comparație, un titlu european U18 sau U20 valorează 40 de puncte. De altfel, obiectivul delegației României la acest turneu e acumularea de puncte, care să le permită tinerelor jucătoare un acces mai ușor la turnee de anvergură.
La Timișoara, va fi prezent și austriacul Anton Fichtinger, supervizor tehnic din partea CEV, care va analiza modul de organizare al turneului de la Timișoara. În cazul unui raport favorabil, acest turneu internațional ar putea deveni o tradiție anuală pe baza din Parcul Rozelor.
Filed Under: Stire de ultima ora, Volei Timisoara Tagged With: adelina ungureanu, adriana melniciuc, agroland, agroland timisoara, anton fichtinger, cev satellite, ioana ordean, parcul rozelor, volei pe plaja
Ungureanu și Stoica, învinse de favoritele nr.5 la Riga
Aventura de la Riga s-a încheiat în această dimineață pentru Adelina Ungureanu și Iuliana Stoica, cele două voleibaliste de la Agroland Timișoara care au reprezentat România la Campionatul European U18. Tricolorele au cedat astăzi, în două seturi, în fața perechii poloneze Kloda / Patek.
Ungureanu și Stoica au fost eliminate după două seturi disputate în fața celor două poloneze, care s-au impusc cu 21-17 și 21-19, după 39 de minute de joc.
Cele două jucătoare, legitimate la Agroland Timișoara în voleiul de sală, au plecat cu șansa a 14-a la titlul european, fiind și cu trei ani sub limita de vârstă impusă la acest turneu (ambele au 15 ani).
Melniciuc și Ordean, pe 5 la „Trofeul Sătmarului”
Alte două sportive de la Agroland Timișoara au participat la Trofeul Sătmarului, o întrecere internațională, organizată în plin centrul orașului Satu Mare. Adriana Melniciuc și Ioana Ordean, campioane naționale la senioare, în această formulă, în vara anului trecut, au ratat la un singur set prezența în semifinale. Deși au învins favoritele locale, Beata Vaida și Adriana Matei, cu 2-1, timișorencele au plătit tribut eșecului cu Republica Moldova (0-2). Melniciuc și Ordean au continuat cu jocul de clasament pentru locul 5, pe care l-au câștigat cu 2-0 în fața reprezentantelor Serbiei.
Filed Under: Alte sporturi, Stire de ultima ora Tagged With: adriana melniciuc, agroland timisoara, campionatul european, ioana ordean, riga, trofeul satmarului, volei pe plaja
Una caldă, alta rece pentru Adelina Ungureanu și Iuliana Stoica la Riga
Două voleibaliste legitimate la Agroland Timișoara participă în aceste zile la Campionatul European U18 de volei pe plajă, desfășurat în Letonia, la Riga. Adelina Ungureanu și Iuliana Stoica, ambele în vârstă de 15 ani (deci cu trei ani sub limita de vârstă admisă) au obținut deja calificarea din faza grupelor, după o înfrângere și o victorie înregistrată astăzi, în prima zi a întrecerii.
În această dimineață, Ungureanu și Stoica au pierdut meciul de debut de la Riga, în fața cuplului Kaashoek / Evans, după un meci ce a durat 54 de minute. Reprezentantele României și-au adjudecat primul set cu 23-21, dar l-au cedat apoi pe al doilea, 21-17. Britanicele și-au continuat pasa bună, adjudecântu-și și „decisivul”, cu 15-10.
Al doilea meci, cel din această după-amiază, contra Croației, a fost însă cu noroc pentru tinerele voleibaliste de pe Bega. Ungureanu și Stoica au dispus fără drept de apel de cuplul Franka / Ana, 2-0, cu seturi câștigate la 8 și la 10, în 27 de minute de joc.
Mâine, de la ora 15, Adelina Ungureanu și Iuliana Stoica vor juca ultimul meci din Grupa C, împotriva Rusiei, a treia favorită a întrecerii. Indiferent de rezultat, tricolorele vor păși în faza următoare, deoarece din fiecare grupă se califică primele trei clasate, iar Croația a acumulat deja două eșecuri fără set câștigat.
Adelina Ungureanu și Iuliana Stoica sunt cotate cu a 14-a șansă la titlu în întrecerea continentală de la Riga.
Melniciuc și Ordean, la „Trofeul Sătmarului”
Alte două sportive legitimate la Agroland Timișoara în voleiul de sală, vor fi implicate într-un turneu internațional la finalul aceastei săptămâni. Adriana Melniciuc și Ioana Ordean vor lua parte la „Trofeul Sătmarului”, competiție la care participă echipe din țară, dar și din Serbia, Bulgaria și Republica Moldova. Întrecerea se desfășoară pe terenul amenajat în plin centrul orașului, în Piața 25 Octombrie.
Filed Under: Alte sporturi, Stire de ultima ora Tagged With: adelina ungureanu, adriana melniciuc, agroland timisoara, ioana ordean, iuliana stoica, letonia, riga, trofeul satmarului
Timișorenii Bădiceanu și Roșu, abonați la aur
Ieri s-au încheiat, în Parcul Rozelor, Campionatele Naționale de volei pe plajă pentru juniori, competiție în care sportivii timișoreni au avut din nou comportări remarcabile. La câteva zile după triumful de la Balcaniada U20, desfășurată tot pe Bega, cuplul Lucian Bădiceanu / Marius Roșu a reușit să își adjudece și titlul și în competiția națională de juniori.
Cei doi voleibaliști timișoreni au câștigat titlul la volei pe plajă în contul CSU Reșița, în două seturi extrem de disputate în fața echipei LPS Bihor Oradea 1. Pentru Roșu și Bădiceanu a fost a doua medalie de aur în mai puțin de o săptămână, după ce sâmbăta trecută reușeau să își adjudece titlul și la Balcaniada U20.
Un reprezentant al Timișoarei a urcat și pe a treia treaptă a podiumului. E vorba despre combinata CS LAPI Dej / CSS Bega Timișoara, reprezentantul clubului din capitala Banatului fiind Florian Kaburek.
În întrecerea feminină, Adriana Melniciuc și Adelina Ungureanu, medaliate cu bronz la Balacaniada U20 de săptămâna trecută, au cedat greu aurul la Campionatul Național de junioare. Cele două au cedat cu 2-1 în fața cuplului sătmărean Beata Vaida / Adriana Matei. Să precizăm că antrenorul fetelor de la CSM Satu Mare e Adrian Pricop, component al ultimei generații de excepție a Universității Timișoara, la mijlocul anilor 90 (alături de „Jelibon” Pâslaru, Balint, Ardelean, Giurgiu etc.).
Lucian Badiceanu si Marius Rosu sunt noii campioni nationali la volei de plaja juniori iar Adelina Ungureanu si Adriana…
Posted by Druckeria on Friday, 31 July 2015
Pe baza amenajată în Parcul Rozelor, va urma o săptămână și jumătate de pauză competițională. Între 12-14 august, aici va fi organizată ultima și cea mai importantă întrecere a verii, Satelitul CEV, care va atrage la Timișoara nume consacrate ale beach volley-ului european.
Filed Under: Alte sporturi, Stire de ultima ora Tagged With: adelina ungureanu, adrian pricop, adriana melniciuc, badiceanu, juniori, parcul rozelor, rosu, volei pe plaja

References: CSM 
 CSM 
 CSM 
 CSM 
 CSM 
 CSM 
 CSM